Farg‘onada shahar va tuman hokimliklarining lokal tarmoqlari ishga tushirildi

Hozirgi vaqtda Farg‘ona viloyatida 1200 dan ziyod xo‘jalik subyekti internet tarmog‘idan foydalanmoqda. Davlat boshqaruvi organlari, tashkilot va muassasalarga zamonaviy axborot texnologiyalari joriy etilib, shahar va tuman hokimliklarining lokal tarmoqlari to‘liq ishga tushirildi, deb yozadi O‘zA.

2013-yilda “Mahalliy telekommunikatsiya tarmog‘ini yangi avlod NGN texnologiyalari asosida modernizatsiya qilish va kengaytirish” loyihasi doirasida “O‘zbektelekom” AK Farg‘ona filiali tomonidan viloyat mahalliy telekommunikatsiya tarmoqlarini yangi zamonaviy texnologiyalar asosida modernizatsiyalash borasida umumiy sig‘imi 70 848 raqamga mo‘ljallangan 15 stansiya montaj qilindi. 80 kilometrdan ortiq optik tolali aloqa kabellari yotqizilib, 48 elektron ATS o‘zaro bog‘landi.
Viloyat aholisini raqamli televideniye bilan keng qamrab olish maqsadida ham bir qator loyihalar amalga oshirilmoqda. 2013-yilda So‘x tumaniga o‘rnatilgan raqamli teleuzatkich test rejimida ishlaydi. Bu so‘xliklarga raqamli formatdagi 12 teledasturni ko‘rish imkonini bermoqda.